ถึงบางอ้อ! “บอย สกาย” ขายบิ๊กล็อต 28 ล้านหุ้น รับเละ 840 ลบ.
ถึงบางอ้อ “วรพจน์ อำนวยพล (เสี่ยบอย)” เบอร์ 1 SKY ขายบิ๊กล็อต 28 ล้านหุ้น ราคาเฉลี่ย 30 บาท รับทรัพย์ 840 ล้านบาท
ถึงบางอ้อ “วรพจน์ อำนวยพล (เสี่ยบอย)” เบอร์ 1 SKY ขายบิ๊กล็อต 28 ล้านหุ้น ราคาเฉลี่ย 30 บาท รับทรัพย์ 840 ล้านบาท
2 มี.ค. 2566

ผู้สื่อข่าวรายงานว่าว่า จากกรณีก่อนหน้านี้บริษัทหลักทรัพย์จัดการกองทุนรวมบัวหลวง จำกัด (BBLAM) แจ้งการเข้าซื้อหุ้นบริษัท สกาย ไอซีที จำกัด (มหาชน) หรือ SKY เมื่อวันที่ 23 ก.พ.66 จำนวน 26 ล้านหุ้น คิดเป็น 4.1648% ของสิทธิออกเสียงทั้งหมดของกิจการ ราคาเฉลี่ย 30.25 บาท ส่งผลให้จำนวนหลักทรัพย์ภายหลังการได้มารวมเป็นจำนวน 32.79 ล้านหุ้น คิดเป็นสัดส่วน 5.2525% ของสิทธิออกเสียงทั้งหมดของกิจการ
ล่าสุดวันนี้(2 ก.พ.66)สำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. ได้รายงานข้อมูลแบบรายงานการเปลี่ยนแปลงการถือหลักทรัพย์และสัญญาซื้อขายล่วงหน้าของผู้บริหาร (แบบ 246-2) ของ SKY เมื่อวันที่ 28 ก.พ.66 ที่ผ่านมา พบว่า มีการจำหน่ายหุ้น SKY ออกมาโดยนายวรพจน์ อำนวยพล หรือ(เสี่ยบอย) ผู้ถือหุ้นใหญ่อันดับ 1 เมื่อวันที่ 24-27 ก.พ.66 จำนวน 28 ล้านหุ้น คิดเป็นสัดส่วน 4.4852% ในราคาเฉลี่ย 30 บาท รวมมูลค่าการซื้อขายที่ 840 ล้านบาท ซึ่งทำรายการผ่านตลาดหลักทรัพย์ (Auto Matching) บริษัทหลักทรัพย์ ดีบีเอส วิคเคอร์ส (ประเทศไทย) จำกัด
ทั้งนี้ภายหลังการจำหน่ายหุ้น SKY ดังกล่าวส่งผลให้ “นายวรพจน์” มีสัดส่วนการถือหุ้น SKY เหลือจำนวน 149.19 ล้านหุ้น คิดเป็นสัดส่วน 23.8987% ของสิทธิออกเสียงทั้งหมดของกิจการ จากก่อนหน้าหน้าถือหุ้นจำนวน 177.19 ล้านหุ้น คิดเป็นสัดส่วน 28.3839% ของสิทธิออกเสียงทั้งหมดของกิจการ
